Suresh 153 Views rice
కిలో రూ.3కే బియ్యం, కిలో రూ.2కే గోధుమలు
న్యూఢిల్లీ, నవంబరు 3: జాతీయ ఆహార భద్రత పథకం కింద కేంద్రం రాష్ట్రా ల్లో ఆహారధాన్యాలను సబ్సిడీలకే పంపిణీచేయనున్నది. నవంబరు ఒకటవ తేదీనుంచి అమలవుతున్న ఈ పథకంలో కిలో మూడు రూపా యలకు బియ్యం, కిలో రెండురూపాయలకే గోధు మలు, కిలో రూపాయి చొప్పున తృణధాన్యా లు అందించేందుకు రాష్ట్రాలకు ఇప్పటికే లేఖలు రాసింది. కనీసమద్దతుధరలకే రాష్ట్రా లకు ఆహారధాన్యాలు, పప్పుదినుసులు, గోధుమలు పంపిణీచేస్తామని కూడా కేంద్రం ప్రకటించింది. కేంద్ర ప్రభుత్వం ఆహారభద్రత కింద ఏడాదికి 1.4లక్షల కోట్లు వెచ్చించను న్నట్లు ఆహార మంత్రి రాంవిలాస్‌పాశ్వాన్‌ ఇప్పటికే ప్రకటించారు. సబ్సిడీతోకూడిన ఆహార ఉత్పత్తులు సుమారు 80కోట్ల మంది కి చేరతాయని ఆయన వెల్లడించారు. ఆహార సం క్షమ పథకం గత కాంగ్రెస్‌ప్రభుత్వం ప్రవేశ పెట్టిం ది. 50శాతం పట్టణప్రాంతాల్లోను, 75శాతం గ్రామీ ణ ప్రాంతాలను కవర్‌చేయాలని నిర్ణయించింది. ఈ చట్టం పరిధిలో లబ్ధిదారులు అతితక్కువ ధరలకే గోధుమలు, బియ్యం పొందుతారు. తమిళనాడు రాష్ట్రం ఒక్కటే చిట్టచివరిగా తన ఆమోదం పలికింది. మంగళవారం నుంచే ఈ చట్టం అమలులోనికి వచ్చింది. దేశ జనాభాలో కనీసం మూడోవంతు మం దికి ఈ చట్టం అమలువల్ల ప్రయోజనం కలుగుతుం దని కేంద్రం భావిస్తోంది. 2013 సెప్టెంబరులో పార్లమెంటులో ఆమోదం పొందిన తర్వాత ఈ చట్టం అమలుకు వచ్చింది. కేరళ రాష్ట్రం ఇటీవలే ఆహారభద్రత చట్టం అమలుకు తెచ్చింది. కేంద్రప్రభుత్వం ఇకపై ప్రజా పంపిణీ వ్యవస్థ సంస్కరణలపై దృష్టి పెట్టనున్నది. వివిధ రాష్ట్రాల్లో సక్రమంగా లేని వ్యవస్థను సంస్కరణలతో గాడిలో పెట్టేందుకు యోచిస్తోంది. ఏఏ రాష్ట్రాలైతే ఆహారభద్రత చట్టం అమలుచేయడంలేదో ఆ రాష్ట్రాలకు కేంద్రం ఆహార ఉత్పత్తులను కనీస మద్దతు ధరలకు పంపిణీచేసి ఆయా రాష్ట్రాల్లోని సామాన్య నిరుపేద కుటుంబా లకు ప్రయోజనం కలిగించాలని నిర్ణయించింది.